Document ID: 32002D0130

Nõukogu otsus,
17. detsember 2001,
mis käsitleb kirjavahetuse teel kokkuleppe sõlmimist protokolli ajutise kohaldamise kohta, millega määratakse kindlaks Euroopa Ühenduse ja Cabo Verde Vabariigi vahelises Cabo Verde rannikuvetes kalastamise kokkuleppes sätestatud kalapüügivõimalused ja rahaline toetus 1. juulist 2001 kuni 30. juunini 2004
(2002/130/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikli 300 lõiget 2,
võttes arvesse komisjoni ettepanekut
ning arvestades järgmist:
(1) Ühendus ja Cabo Verde Vabariik on pidanud läbirääkimisi, et määrata kindlaks Euroopa Majandusühenduse ja Cabo Verde Vabariigi vahelises Cabo Verde rannikuvetes kalastamise kokkuleppes [1] tehtavad muudatused või täiendused.
(2) Läbirääkimiste tulemusena parafeeriti 7. juunil 2001 uus protokoll, millega määratakse kindlaks kokkuleppes sätestatud kalapüügivõimalused ja rahaline toetus.
(3) Kõnealuse protokolli alusel on ühenduse kaluritel 1. juulist 2001 kuni 30. juunini 2004 kalapüügivõimalused Cabo Verde Vabariigi suveräänsete õiguste või jurisdiktsiooni alla kuuluvates vetes.
(4) Ühenduse laevade kalastustegevuse jätkumise tagamiseks on oluline mainitud protokoll võimalikult kiiresti heaks kiita. Sel põhjusel parafeerisid pooled kirjavahetuse teel sõlmitud kokkuleppe, millega sätestatakse parafeeritud protokolli ajutine kohaldamine alates 1. juulist 2001.
(5) Kuni lõpliku otsuse tegemiseni asutamislepingu artikli 37 põhjal tuleks see leping heaks kiita.
(6) Tuleks määratleda kalapüügivõimaluste jaotamise meetod liikmesriikide vahel,
ON VASTU VÕTNUD JÄRGMISE OTSUSE:
Artikkel 1
Ühendus kiidab heaks kirjavahetuse teel sõlmitud kokkuleppe protokolli ajutise kohaldamise kohta, millega määratakse kindlaks Euroopa Majandusühenduse ja Cabo Verde Vabariigi vahelises Cabo Verde rannikuvetes kalastamise kokkuleppes sätestatud kalapüügivõimalused ja rahaline toetus 1. juulist 2001 kuni 30. juunini 2004.
Kirjavahetuse teel sõlmitud kokkuleppe tekst ja protokolli tekst on lisatud käesolevale otsusele.
Artikkel 2
Protokolliga sätestatud kalapüügivõimalused jaotatakse liikmesriikide vahel järgmiselt:
- tuunipüügiseinerid: | Prantsusmaa: | 19 laeva |
Hispaania: | 18 laeva |
- ritvõngedega tuunipüügilaevad: | Prantsusmaa: | 6 laeva |
Hispaania: | 10 laeva |
Portugal: | 2 laeva |
- triivõngejadaga kalapüügilaevad: | Hispaania: | 52 laeva |
Portugal: | 10 laeva |
- õngepüügilaevad: | Portugal: | 630 brutoregistertonni kuu kohta keskmiselt aasta jooksul, üheaegselt maksimaalselt neli laeva. |
Kui kõnealuste liikmesriikide litsentsitaotlused ei hõlma kõiki protokollis kindlaksmääratud kalapüügivõimalusi, võib komisjon arvesse võtta teiste liikmesriikide litsentsitaotlusi.
Artikkel 3
Käesolevaga volitatakse nõukogu eesistuja määrama isikud, kellel on õigus kirjavahetuse teel sõlmitud kokkuleppele alla kirjutada ja see ühenduse suhtes siduvaks muuta.
Brüssel, 17. detsember 2001

Labels: 18
15
5
6